32001D0810
L 305/32
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 21 ноември 2001 година
относно решението за възможното включване на определени активни вещества в приложение I към Директива 91/414/ЕИО
(нотифицирано под номер С(2001) 3685)
(текст от значение за ЕИП)
(2001/810/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), последно изменена с Директива 2001/49/ЕО на Комисията (2),
като взе предвид Регламент (ЕИО) № 3600/92 на Комисията от 11 декември 1992 г. относно определяне на подробни правила за изпълнението на първия етап от работната програма, посочена в член 8, параграф 2 от Директива 91/414/ЕИО на Съвета относно пускането на пазара на продукти за растителна защита (3), последно изменен с Регламент (ЕО) № 2266/2000 (4), и по-специално член 7, параграф 3а, буква г) и член 7, параграф 4 от него,
като има предвид, че:
(1)
Регламент (ЕО) № 933/94 на Комисията от 27 април 1994 г. относно определяне на активните вещества в продуктите за растителна защита и относно определяне на докладващите държави-членки по прилагането на Регламент (ЕИО) № 3600/92 (5), последно изменен с Регламент (ЕО) № 2230/95 (6), определи докладващите държави-членки и нотификаторите за всяко активно вещество.
(2)
Член 7 от Регламент (ЕО) № 3600/92 предвиди, че за всяко активно вещество, за което държава-членка е посочена като докладваща държава-членка, последната трябва да прегледа досиетата и да представи на Комисията доклада за своята оценка на информацията, предоставена от нотификаторите в съответствие с разпоредбите на член 6, параграф 1 от посочения регламент.
(3)
Докладващите държави-членки са представили такива доклади и са определили допълнителни изисквания за данни в тях. При получаване на докладите Комисията ги е изпратила до държавите-членки за информация и е предприела консултации с експерти от държавите-членки и с главните нотификатори, както предвижда член 7, параграф 3 от Регламент (ЕИО) № 3600/92.
(4)
Член 7, параграф 4 от Регламент (ЕИО) № 3600/92 изисква всички необходими данни да се предоставят най-късно на 25 май 2002 г.; в изключителни случаи, когато докладващата държава-членка и Комисията не са успели да определят такива проучвания, може да се посочи друга дата. Определянето на такава по-късна дата е оправдано на основание на продължителността и условията на изследванията, извършвани при тези проучвания, които следва да се представят, по отношение на беналаксил, хлоротолурон и динокап, а при дългосрочните проучвания, по отношение на беномил, циперметрин и хлоротолурон. Отговорност на нотификатора е да гарантира, че досиетата са попълнени така, че да отговарят на всички изисквания за данни на приложение II и приложение III към Директива 91/414/ЕИО за ограничен кръг от представителни употреби. Въпреки това, за да подпомогне нотификаторите за тези вещества при извършване на необходимите проучвания за попълване на досиетата, Комисията, след консултации с Постоянния фитосанитарен комитет, е определила някои проучвания и информация като необходими за оценяване на безопасността и ефикасността на веществата.
(5)
Представената досега информация не е достатъчна да се определи дали при предложените условия на употреба, съдържащите съответните активни вещества продукти за растителна защита по принцип биха отговорили или не на изискванията, определени в член 5, параграф 1, букви а) и б) от Директива 91/414/ЕИО. Следователно понастоящем не е възможно да се реши дали такива активни вещества да бъдат включени в приложение I към Директива 91/414/ЕИО.
(6)
Член 8, параграф 3 от Директива 91/414/ЕИО предвижда държавите-членки да прилагат изискванията на член 4, параграф 1, буква б), i)-v) и букви в)-е), съгласно националните разпоредби по отношение на данните, които следва да се предоставят. В проектодокладите за оценка, посочени в съображение 2, не се посочват опасения, които да не могат да бъдат смекчени чрез подходящи мерки за управление на риска на равнище държава-членка. Следователно на този етап не е уместно да се спират от употреба съдържащите тези активни вещества продукти за растителна защита, преди да бъде представена и оценена необходимата допълнителна информация. Затова следва да се вземе решение за отлагане на възможното включване на такива активни вещества в приложение I към Директива 91/414/ЕИО.
(7)
След обсъжданията в Постоянния фитосанитарен комитет и в съответствие със становището на този комитет Комисията е определила допълнителните данни, изисквани като минимум за определяне на това дали посочените в съображение 4 вещества отговарят на изискванията на член 5 от Директива 91/414/ЕИО. Следователно докладващите държави-членки трябва да информират подробно нотификаторите за всички допълнителни проучвания и информация, които могат да бъдат необходими за доказване спазването на тези изисквания.
(8)
За да даде възможност на държавите-членки и Комисията да планират своята работа, нотификаторът, като желае докладващата държава-членка и Комисията да продължат процедурата по прегледа, следва безусловно да се задължи да предостави необходимата допълнителна информация. За да се позволи на Комисията да завърши в разумен срок работата си по програмата, установена с Регламент (ЕИО) № 3600/92, необходимо е да се постави краен срок, в който нотификаторите за тези вещества трябва да попълнят техните досиета. Този краен срок следва да бъде възможно най-кратък, като се вземе под внимание времето, нужно за извършване на необходимите проучвания.
(9)
Ако за определено активно вещество изискванията на настоящото решение за представяне на необходимата информация не са спазени, това не препятства заинтересованите страни да искат включването на това вещество в приложение I към Директива 91/414/ЕИО към по-късна дата, в съответствие с процедурите, посочени в член 6, параграф 2 от директивата.
(10)
Настоящото решение не засяга правото на Комисията да предприеме на по-късен етап всякакви действия във връзка с тези активни вещества в рамките на Директива 79/117/ЕИО на Съвета от 21 декември 1978 г. относно забрана за пускане на пазара и употреба на продукти за растителна защита, съдържащи определени активни вещества (7), последно изменена с Акта за присъединяването на Австрия, Финландия и Швеция.
(11)
Мерките, предвидени в настоящото решение, са в съответствие със становището на Постоянния фитосанитарен комитет,
ПРИЕ НАСТОЯЩОТО РЕШЕНИЕ:
Член 1
Решението за възможното включване на посочените в приложението към настоящия акт активни вещества в приложение I към Директива 91/414/ЕИО се отлага до получаване на информацията, посочена в член 2 от настоящото решение.
Член 2
Докладващите държави-членки информират нотификаторите във връзка с всяко активно вещество, включено в приложението към настоящото решение, че те следва да попълнят досиетата си, така че всички изисквания за данни на приложение II и приложение III към Директива 91/414/ЕИО да бъдат спазени за ограничен кръг от представителни употреби. Без да се засягат допълнителните изисквания, които може да бъдат установени по-късно, докладващите държави-членки информират нотификаторите, че се изискват специални допълнителни проучвания и информация, определени от Комисията, след консултации с Постоянния фитосанитарен комитет.
Всяка докладваща държава-членка информира всеки заинтересован нотификатор, че ако той желае докладващата държава-членка и Комисията да продължат процедурата по прегледа с оглед включване на веществото в приложение I към Директива 91/414/ЕИО, той следва да съобщи на докладващата държава-членка и на Комисията, в срок от три месеца, считано от датата на публикуване на настоящото решение, че се задължава да осигури, че досието на това вещество ще отговори на изискванията на приложения II и III към Директива 91/414/ЕИО най-късно до датите, посочени в приложението към настоящото решение, и да представи на докладващата държава-членка проучванията и информацията, посочени в първия параграф, възможно най-скоро и не по-късно от датите, посочени в приложението към настоящото решение.
Член 3
Ако за определени активни вещества необходимата информация не се получи до посочените в приложението дати, докладващата държавата-членка следва да информира Комисията възможно най-скоро и най-късно в срок от два месеца.
Член 4
Докладващите държави-членки незабавно информират нотификаторите за активните вещества, посочени в член 1 от настоящото решение.
Член 5
Адресати на настоящото решение са държавите-членки.
Съставено в Брюксел на 21 ноември 2001 година.